৩জঙ্গির বাড়ি গুঁড়িয়ে দিল ভারতীয় সেনা

ওয়েব ডেস্ক: পহেলগামে (Pahalgam) জঙ্গি হামলা! নিহত ভারতীয় ২৬ জন। ইতিমধ্যেই ভারতীয় সেনা জোরদার করেছে জঙ্গিদের বিরুদ্ধে অভিযান। দক্ষিণ কাশ্মীরের শোপিয়ানের মেলহুরা এলাকায় দ্য রেজিস্ট্যান্স ফ্রন্টের (TRF) সন্ত্রাসবাদী আদনান শফি দারের দুই তলা বাড়ি গুঁড়িয়ে দেওয়া হয়। উল্লেখ্য, TRF পাকিস্তানভিত্তিক লস্কর-ই-তইবা সংগঠনের একটি শাখা।

পাশাপাশি, ভারতীয় সেনা পুলওয়ামার দারামদোরা এলাকায় আরেক সন্ত্রাসবাদী আমির নাজিরের বাড়িও ভেঙে গুঁড়িয়ে দেয়। ২০১৭ সাল থেকে পাকিস্তানে পলাতক জামীল আহমেদের বাবার বাড়ি করা হল ধ্বংস। জানা যাচ্ছে, এখনও পর্যন্ত মোট নয়জন সন্ত্রাসবাদীর বাড়ি ভেঙে ফেলা হয়েছে।

আরও পড়ুন: পহেলগাম জঙ্গি হামলার তদন্তে এবার NIA

পহেলগামে জঙ্গি হামলার পর থেকেই ভারতের সঙ্গে পাকিস্তানের দ্বিপাক্ষিক সম্পর্ক তলানিতে ঠেকেছে। আর এই আবহে প্রধানমন্ত্রী নরেন্দ্র মোদি বিহারের সভা থেকে বলেন সব সন্ত্রাসীদের খুঁজে খুঁজে শেষ করা হবে। তারপর থেকেই ভারতীয় নিরাপত্তারক্ষীরা শুরু করেছে জঙ্গি নিধনের অভিযান। গুঁড়িয়ে দেওয়া হল ৩ জঙ্গির বাড়ি।

দেখুন অন্য খবর