জাপানে মোদি, পহেলগাম হামলার কড়া নিন্দা প্রধানমন্ত্রী শিগেরু ইশিবার

ওয়েবডেস্ক- প্রধানমন্ত্রী নরেন্দ্র মোদির (Narendra Modi) সফরকালে পহেলগাম হামলার (Pahalgam) কড়া নিন্দা জানাল জাপান (Japan)। পহেলগাম হামলার দায় পাক জঙ্গি গোষ্ঠীর ‘দ্য রেজ়িস্ট্যান্স ফ্রন্ট’ (টিআরএফ)- (TRF) এর নাম শুনে শিউরে উঠেছেন জাপানের প্রধানমন্ত্রী শিগেরু ইশিবা (Japanese Prime Minister Shigeru Ishiba) ।

দুদিনের সফরে জাপানে রয়েছেন প্রধানমন্ত্রী নরেন্দ্র মোদি। সেখান থেকেই এসসিও সম্মেলনে যোগ দিতে চীনের উদ্দেশে রওনা হবেন তিনি। জাপানের প্রধানমন্ত্রীর সঙ্গে মোদি বুলেট ট্রেনে সফর করেন। প্রশিক্ষণরত ভারতীয় ট্রেনচালকদের সঙ্গে কথাও বলেছেন।

২৯ অগাস্ট টোকিওতে কনফেডারেশন অফ ইন্ডিয়ান এবং কেইডাননরেন (জাপান বিজনেস ফেডারেশন) আয়োজিত ভারত-জাপান অর্থনৈতিক ফোরামে যোগ দেন জাপানে প্রধানমন্ত্রী শিগেরু ইশিবা ও প্রধানমন্ত্রী নরেন্দ্র মোদি। ভারত-জাপান বিজনেস লিডারস ফোরামের সিইও সহ ভারত ও জাপানের শীর্ষস্থানীয় শিল্পপতিরা এই বৈঠকে অংশ নেন। সেখানে জাপান ও ভারতের তরফে একটি যৌথ বিবৃতিতে পহেলগাম হামলার কড়া নিন্দা করা হয়।

যৌথ বিবৃতিতে একদিকে যেমন পহেলগাম হামলার বিরোধিতা করা হয়েছে তেমনি বিভিন্ন জঙ্গি গোষ্ঠীর বিরুদ্ধে সকলকে আহ্বান জানানো হয়েছে। সেই তালিকায় রয়েছে একাধিক জঙ্গি গোষ্ঠী। শুক্রবার রাতেই ভারত ও জাপান এক যৌথ বিবৃতি পেশ করে, সেখানেই সীমান্ত সহ হিংসাত্মক কার্যকলাপের বিরুদ্ধে রুখে দাঁড়ানোর বিরুদ্ধে বার্তা দেওয়া হয়েছে। বিবৃতিতে জানানো হয়েছে, এই নিন্দনীয় ঘটনার সঙ্গে যে অপরাধী, সন্ত্রাসবাদী সংগঠন জড়িত, এবং যারা এই কাজের মদতদাতা হিসেবে অর্থ যুগিয়ে চলেছে, তাদের সকলকে অবলিম্বে বিচারের আওতায় আওতায় আনতে হবে।

এ ছাড়া, আল কায়েদা, আইসিস, লস্কর-এ-তৈইবা, জইশ-ই-মহম্মদ ও তাদের সহযোগী গোষ্ঠীর মতো রাষ্ট্রপুঞ্জের তালিকায় যে সমস্ত জঙ্গিগোষ্ঠীর নাম রয়েছে, তাদের বিরুদ্ধে সম্মিলিত ভাবে পদক্ষেপ করতে হবে। জঙ্গিদের নিরাপদ আস্তানাগুলিকে অবলিম্বে ধবংস করার আহ্বান জানানো হয়েছে। ভারত-জাপানের যৌথ বিবৃতিতে সরাসরি পাকিস্তানের নাম উল্লেখ করা হয়নি। তবে লশকর, জইশের মতো গোষ্ঠীর নাম রয়েছে।

ভারত এবং জাপানের প্রধানমন্ত্রী এর পর আন্তর্জাতিক আইন অনুযায়ী ইউক্রেনে শান্তি স্থাপন, কূটনৈতিক প্রচেষ্টার পক্ষে সওয়াল করেন। পশ্চিম এরিয়ার পরিস্থিতি ও গাজা ভয়াবহ অবস্থা নিয়েও আলোচনা করা হয়।

গত ২২ এপ্রিল পহেলগাম হামলা ঘটনা ঘটে। মৃত্যু হয় ২৬ জনের। ক্ষোভে ফেটে পড়ে গোটা দেশবাসী। গর্জে ওঠে বিশ্বের প্রতিটি দেশ। ভারত কড়া বিবৃতি দিয়ে জানায় জল আর যুদ্ধ একসঙ্গে বইতে পারে না। ৬ মে অপারেশন সিঁদুর অভিযান চালায় ভারত। একাধিক জঙ্গি ঘাঁটি গুড়িয়ে দেওয়া হয়। এর পর টানা চারদিন ভারত ও পাকিস্তানের মধ্য সেনা সংঘর্ষ চলে। ১০ মে যুদ্ধ বিরতিত হয়। এই ঘটনার পরেও পাকিস্তানের বিরুদ্ধে চুপ থাকেনি ভারত। প্রধানমন্ত্রী বার বার হুঙ্কার দিয়েছেন অপারেশন সিঁদুর চলছে, শেষ হয়নি।

দেখুন আরও খবর-